יון תומרקין ואנחל בונני מתוך הסרט "רוק בקסבה" (2012)
**יון תומרקין** (נולד בישראל ב-22 ביולי 1989) הוא שחקן ודוגמן ישראלי.

ביוגרפיה
--------

תומרקין נולד וגדל ביפו, בנם של נעמה והפסל יגאל תומרקין. סבו מצד אביו היה השחקן הגרמני מרטין הלברג, בן של כומר. לו אח גדול ואחות-למחצה. ב-2002, בגיל 13, התגרשו הוריו והוא עבר להתגורר עם אמו בתל אביב. סיים את לימודיו במגמת קולנוע ב"תיכון א' לאמנויות תל אביב".

באוגוסט 2008 התגייס לצה"ל לאחר שקיבל דחיית שירות לצורך עבודתו כשחקן. הוא השתחרר מהצבא לאחר שירות של שלוש שנים ביחידת הדוברות של זרוע היבשה.

ב-2018 סיים תואר ראשון בממשל, דיפלומטיה ואסטרטגיה במרכז הבינתחומי הרצליה.

### קריירה

יון תומרקין במפגש מעריצים, 2010
בשנת 1999, בגיל עשר, שיחק בסרט הטלוויזיה "מי גנב את ההצגה", לצד אביגיל הררי. הסרט שודר בערוץ 2.

ב-2001, כשהיה בן 12, החל לשחק בשלוש העונות של סדרת הטלוויזיה "הילדים מגבעת נפוליאון", ששודרה בערוץ הילדים, וגילם את התפקיד הראשי, עידו.

כמו כן שיחק בהצגת התיאטרון "בעלי חוב" בפסטיבל תיאטרון קצר שבצוותא, בקלטת הילדים "להיות אחים" ובסרט הקולנוע "שישה מיליון רסיסים".

תומרקין גילם בסדרת המדע בדיוני לנוער "האי" ששודרה בערוץ הילדים של HOT במשך שלוש עונות את דמותו של טומי/דילן. על תפקידו זכה בפרס האקדמיה לטלוויזיה לתוכנית לילדים ונוער לשנת 2008.

ב-2008 החל להשתתף גם בטלנובלה "חשופים" של HOT 3, העוסקת בעולם החדשות, וגילם את אלקנא רזיאל, כתב לענייני מתנחלים.

ב-2009 החל לשחק בסדרת הדרמה "חצויה", שם גילם את דמותו של ליאו. באותה שנה גם השתתף בפסטיגל - "קונג פו פסטיגל" בתפקיד קן ג'י וזכה במקום השני עם השיר "כוח מחשבה".

ב-2010 הופיע שוב בפסטיגל - "לילה מטורף בפסטיגל", בתפקיד אלכסנדר מוקדון והופיע עם השיר "כשאמצא אותך". בהמשך שנת 2010 השתתף בסרט "2048" לצד גילה אלמגור, ואילן רוזנפלד, וכן דיבב את האמפרי בסרט ילדים "אלפא ואומגה".

ב-2011 שיחק בסדרת הטלוויזיה "סימני שאלה", ששודרה בערוץ 2 ברשת, בתפקיד אהרון גרוניצקי. באותה שנה שיחק בסדרת הדרמה "חצויה - הדבר האמיתי" (סדרת בת ל"חצויה" שמדברת לכאורה על החיים האמיתיים של השחקנים), בה גילם את יון.

בדצמבר 2011 שיחק בהצגת הילדים "שכחו אותי בבית", לצד אורנה דץ, רוני דואני, טל מוסרי, דון לני גבאי ואחרים.

בשנת 2012 שיחק בסדרת הטלוויזיה "תנוחי" ב-HOT 3, כאמנון בר-לב הצעיר.

ב-2013 גילם את החייל תומר בסרטו של יריב הורוביץ "רוק בקסבה". בהמשך השתתף בעונה הרביעית של הסדרה "הבורר", ששודרה ב-HOT3, ושיחק בסרטי הסטודנטים של "ששי קשת לא אוכל פלאפל" עם ששי קשת, ובסרט הקומי והקצר "ביטר לימון".
וב-2018 בסרט הקצר "29" עם מיכאל מושונוב.

ב-2014 החל להשתתף בסדרת הילדים "מועדון החנונים" בערוץ זום, בתפקיד אורן טונה.

בפברואר 2015 טס תומרקין לארגנטינה לצילומי העונה השלישית של "גולסטאר", שם השתתף לצד זהר ליבה, גיא זו-ארץ, גל אוחובסקי ואחרים. התוכנית עלתה ב-6 בספטמבר של אותה שנה. תומרקין היה קפטן נבחרת "גולסטאר" ולבסוף נבחרת "גולסטאר" ניצחו. באותה שנה שב לשחק עם השחקנית יעל גרובגלס בסרט האימה הישראלי "ג'רוזלם" דובר-האנגלית בבימוים של האחים יואב ודורון פז, ושיחק בתפקיד ראשי לצד יעל גרובגלס ודניאל ג'יידלין, הסרט דובר אנגלית ומתרחש בירושלים.

ב-2016 שיחק בסדרת הילדים "סוסי פרא" המשודרת בערוץ זום ב-HOT, בתפקיד ליבי, מנהיג חבורת האליטה.

ביולי 2017 פורסם שתומרקין מדגמן עבור רשת קסטרו, יחד עם הדוגמנים הקבועים של הרשת, חולצות טי שרט שנושאות את היצירות של אביו. באותה שנה השתתף בסרט "מועדון החנונים: הסרט". באותה שנה שיחק בסדרת הנעורים "המלאך השומר שלי", בתפקיד לפיד.

ב-2018 גילם בסדרה של ה-BBC "מקמאפיה" את רובן, מעצב גרפי ובן זוגו של עזרא.

ב-2019 שיחק בתפקיד אורח את נילס בסדרה "זה לא הגיל".

ב-2024 שיחק בתפקיד אמנון בסרט המנצחים.

חיים אישיים
-----------

היה בעברו בזוגיות עם השחקנית עמית פרקש, עם אלכסה תמרי ועם השחקנית והזמרת משי קלינשטיין.

פילמוגרפיה
----------

### טלוויזיה

* 1999 - מי גנב את ההצגה - נים
* 2001-2004 - הילדים מגבעת נפוליאון - עידו קליין
* 2007-2010 - האי - טומי/דילן
* 2009 - שבוע סוף! - יון תומרקין
* 2008 - חשופים - אלקנה רזיאל
* 2009-2010 - חצויה - ליאופולד "ליאו" זקס
* 2011 - סימני שאלה - אהרון גרוניצקי
* 2011 - חצויה - הדבר האמיתי - יון תומרקין
* 2012 - תנוחי - אמנון בר לב הצעיר
* 2013 - הבורר - ניר
* 2014-2016 - מועדון החנונים - אורן טונה
* 2015 - גולסטאר - יון תומרקין
* 2016 - סוסי פרא - ליבי יהב
* 2017 - המלאך השומר שלי - לפיד
* 2018 - מקמאפיה - רובן
* 2019 - זה לא הגיל - נילס

### קולנוע

* 2001 - להיות אחים - ילד
* 2001 - שישה מיליון רסיסים - אדם
* 2010 - 2048 - יון תומרקין
* 2010 - אלפא ואומגה - האמפרי (דיבוב)
* 2013 - רוק בקסבה - תומר
* 2013 - ביטר למון - אפרים
* 2013 - ששי קשת לא אוכל פלאפל - עידו
* 2015 - ג'רוזלם - קווין ריד
* 2017 - מועדון החנונים: הסרט - אורן טונה

### תיאטרון

* 2001 - בעלי חוב
* 2011 - שכחו אותי בבית - קולין

### פסטיגל

* 2009 - קונג פו פסטיגל - קאנג'י
* 2010 - לילה מוטרף בפסטיגל - אלכסנדר מוקדון

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **יון תומרקין** |
| ויקישיתוף תמונות ומדיה בוויקישיתוף: **יון תומרקין** |

* יון תומרקין, ברשת החברתית פייסבוק
* יון תומרקין, ברשת החברתית אינסטגרם
* יון תומרקין, במיזם "אישים" לתיעוד היצירה הישראלית
* יון תומרקין, במסד הנתונים הקולנועיים IMDb (באנגלית)
* יון תומרקין, באתר "אידיבי", מאגר הידע העברי לקולנוע ישראלי ועולמי
* יון תומרקין, בארכיון הבימה
* שי פרץ, זה מסובך, באתר ynet, 5 במאי 2010
* הדס בשן, סימני דרך, באתר ynet, 2 בפברואר 2011
* שי פרץ, יון תומרקין: "לא אשתתף בסרט שפוגע במדינה ובחיילים", באתר Xnet‏, 28 בפברואר 2013
* שי ארזואן, מהמדים לזומבים: התפקיד הבא של יון תומרקין, באתר ynet, 28 במאי 2013
* אורלי מירקין, אנשים, ‏יון תומרקין: "ההצלחה מלחיצה אותי", באתר ‏מאקו‏, 19 במרץ 2014 סרטונים
* ענבר ססי, 10 עובדות שלא ידעתם על יון תומרקין!, באתר פרוגי, 8 בדצמבר 2014
* אפרת וכטל, יון תומרקין: "אפשר באמת להשתגע בירושלים", באתר ynet, 10 ביולי 2016
* הדס בשן, ‏אני רוצה להיות המניאק שבנות אוהבות, אבל זה לא מי שאני, באתר ‏מאקו‏, 2 באוגוסט 2017
* ריקי רט, שחקן של כולם: יון תומרקין פונה לקהל הדתי, באתר nrg‏, 1 בדצמבר 2017

הערות שוליים
------------

1. ↑  חיים אתגר, ‏יון תומרקין עדיין מובך מאבא: ראיון משפחתי, באתר ‏מאקו‏, 9 בדצמבר 2013
2. ↑  יון תומרקין, במיזם "אישים" לתיעוד היצירה הישראלית
3. ↑  גיא פינס, יון תומרקין מדגמן יגאל תומרקין בגן הפסלים של אביו, באתר יוטיוב גיא פינס העמוד הרשמי Guy Pines, ‏15 ביולי 2017
4. ↑  יון תומרקין: רוק בגלילות, באתר Xnet‏, 18 בפברואר 2013

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16929930j (data)
* ISNI: 0000 0004 3338 3247
* NTA: 401126919
* SUDOC: 17441921X
* VIAF: 305850600
* WorldCat: viaf-305850600

 |